डीएम विजय किरन आनंद ने उप निबंधकों को आदेश दिए हैं कि कोल्ड स्टोर, कांच शोरूम, फैक्ट्रियां, अपार्टमेंट, नगर निगम की दुकानें, बड़े प्रतिष्ठानों के बैनामों की जांच की जाए. भवन स्वामियों द्वारा लीज पर भवन उठाने वाले मामलों की जांच कराई जाए. लीज संबंधी मामलों में निर्धारित चार फीसद स्टांप लगाए हैं या नहीं. अगर निर्धारित स्टांप नहीं लगाए, तो संबंधित के खिलाफ कार्रवाई की जाए. फैक्ट्रियों के बैनामों की जांच की जाए. बताया कि अनेक फैक्ट्रियां लीज पर उठा रखी हैं, लेकिन उनमें स्टांप निर्धारित नहीं लगाए हैं. इसी तरह मॉल को लीज पर देने में भी ऐसा होना पाया जा सकता है. इसी के तहत सदर उप निबंधक कार्यालय सभी बड़े प्रतिष्ठान, शोरूम, नगर निगम व जैन मंदिर की दुकानें, कोल्ड स्टोर, फैक्ट्रियां, मॉल को नोटिस जारी कर रहा है. नोटिस में 15 दिन का समय दिया है. सभी को कहा है कि वे अपने लीज या बैनामे संबंधी कागजात एआइजी स्टांप कार्यालय या उनके कार्यालय में आकर जमा कराएं.